Paġna Dawn it-testi huma disponibbli fuq: Lingwa tal-kawża: il-Portugiż Billi adottat u żammet fis-seħħ l-Artikolu 10(9)(a) tal-Código do Imposto sobre o Rendimento das Pessoas Singulares (kodiċi dwar it-taxxa fuq id-dħul ta' persuni fiżiċi), skont liema, għal kontribwent li jitlef il-kwalità tiegħu ta' residenti fit-territorju Portugiż, għall-finijiet fiskali għas-sena bażi ta' dan it-telf tal-kwalità ta' resident għandu jitqies fil-kategorija tal-qligħ kapitali, l-ammont li, skont l-Artikolu 10(8), tal-imsemmi kodiċi ma ġiex intaxxat matul trasferiment tal-kapital azzjonarju, ir-Repubblika Portugiża naqset milli twettaq l-obbligi tagħha skont l-Artikoli 21, 45 u 49 TFUE kif ukoll skont l-Artikoli 28 u 31 tal-Ftehim dwar iż-Żona Ekonomika Ewropea, tat-2 ta' Mejju 1992. Billi adottat u żammet fis-seħħ l-Artikolu 38(1)(a) ta' dan l-istess kodiċi, li jirriżerva l-benefiċċju tal-posponiment ta' taxxa previst minn din id-dispożizzjoni għall-persuni fiżiċi li jittrasferixxu l-assi kollha relatati ma' attività imprenditorjali u professjonali eżerċitata individwalment lejn kumpannija li għandha s-sede statutorja u l-amministrazzjoni effettiva tagħha fit-territorju Portugiż, ir-Repubblika Portugiża naqset milli twettaq l-obbligi tagħha skont l-Artikolu 49 TFUE u skont l-Artikolu 31 tal-Ftehim dwar iż-Żona Ekonomika Ewropea. Ir-Repubblika Portugiża għandha tbati, minbarra l-ispejjeż tagħha stess, dawk sostnuti mill-Kummissjoni Ewropea. Ir-Repubblika Federali tal-Ġermanja għandha tbati l-ispejjeż tagħha. Lingwa tal-proċedura: il-Ġermaniż L-appell huwa miċħud. Il-Kummissjoni Ewropea hija kkundannata tbati, minbarra l-ispejjeż rispettivi tagħha, dawk sostnuti minn Hansestadt Lübeck. Ir-Repubblika Federali tal-Ġermanja u r-Renju ta' Spanja għandhom ibatu l-ispejjeż rispettivi tagħhom. Lingwa tal-kawża: id-Daniż L-Artikolu 49 TFUE, moqri flimkien mal-Artikolu 54 TFUE, għandu jiġi interpretat fis-sens li jipprekludi leġiżlazzjoni ta' Stat Membru, bħal dik inkwistjoni fil-kawża prinċipali, li tagħti lil kumpannija residenti eżenzjoni fiskali għall-interessi mħallsa minn sussidjarja residenti, sa fejn din tal-aħħar ma setgħetx tnaqqas l-ispiża korrispondenti minħabba regoli li jillimitaw id-dritt għal tnaqqis tal-interessi mħallsa fil-każ ta' sottokapitalizzazzjoni, iżda teskludi l-eżenzjoni li tirriżulta mill-applikazzjoni tal-leġiżlazzjoni tagħha dwar is-sottokapitalizzazzjoni meta s-sussidjarja hija residenti fi Stat Membru ieħor. Lingwa tal-proċedura: l-Ispanjol Is-sentenzi tal-Qorti Ġenerali tal-Unjoni Ewropea, tas-7 ta' Novembru 2014, Autogrill España vs Il-Kummissjoni (T-219/10, EU:T:2014:939), kif ukoll tas-7 ta' Novembru 2014, Banco Santander u Santusa vs Il-Kummissjoni (T-399/11, EU:T:2014:938), huma annullati. Il-kawżi huma rrinvijati quddiem il-Qorti Ġenerali tal-Unjoni Ewropea. L-ispejjeż huma rriżervati. Ir-Repubblika Federali tal-Ġermanja, l-Irlanda u r-Renju ta' Spanja għandhom ibatu l-ispejjeż rispettivi tagħhom. Lingwa tal-kawża: il-Ġermaniż L-Artikolu 1(2)(a) tad-Direttiva 2004/18/KE tal-Parlament Ewropew u tal-Kunsill, tal-31 ta' Marzu 2004, fuq kordinazzjoni ta' proċeduri għall-għoti ta' kuntratti għal xogħlijiet pubbliċi, kuntratti għal provvisti pubbliċi u kuntratti għal servizzi pubbliċi [kuntratti pubbliċi għal xogħlijiet, għal provvisti u għal servizzi], għandu jiġi interpretat fis-sens li ftehim konkluż bejn żewġ kollettivitajiet territorjali, bħal dak inkwistjoni fil-kawża prinċipali, li abbażi tiegħu dawn tal-aħħar jadottaw regolament statutorju li joħloq sindakat ta' kollettivitajiet, li jkun persuna ġuridika rregolata mid-dritt pubbliku, u li jittrasferixxi lil din l-entità pubblika ġdida ċerti kompetenzi li sa dak iż-żmien kienu responsabbli għalihom dawn il-kollettivitajiet u li minn dak iż-żmien 'il quddiem huwa responsabbli għalihom dan is-sindakat ta' kollettivitajiet, ma jikkostitwixxix kuntratt pubbliku. Madankollu, tali trasferiment ta' kompetenzi li jirrigwardaw it-twettiq ta' kompiti pubbliċi jkun jeżisti biss jekk jirrigwarda kemm ir-responsabbiltajiet marbuta mal-kompetenza ttrasferita kif ukoll il-poteri li huma l-korollarju ta' din tal-aħħar, b'mod li l-awtorità pubblika l-ġdida li jkollha kompetenza jkollha awtonomija deċiżjonali u finanzjarja, ħaġa li hija l-qorti tar-rinviju li għandha tivverifika. Lingwa tal-kawża: l-Olandiż L-Artikoli 2 u 3 tad-Direttiva 94/19/KE tal-Parlament Ewropew u tal-Kunsill, tat-30 ta' Mejju 1994, dwar skemi ta' garanzija għal depożiti, kif emendata permezz tad-Direttiva 2005/1/KE tal-Parlament Ewropew u tal-Kunsill, tad-9 ta' Marzu 2005, għandhom jiġu interpretati fis-sens li huma ma jeżiġux li l-Istati Membri jadottaw skema ta' garanzija għall-ishma ta' kooperattivi awtorizzati attivi fis-settur finanzjarju, bħal dik inkwistjoni fil-kawża prinċipali, u lanqas ma jipprekludu li Stat Membru jadotta tali skema, sakemm din l-iskema ma tikkompromettix l-effikaċja prattika tal-iskema ta' garanzija għal depożiti li din id-direttiva tobbliga lill-Istati Membri jistabbilixxu, u dan għandu jiġi vverifikat mill-qorti tar-rinviju, u sakemm l-imsemmija skema tkun konformi mat-Trattat FUE, b'mod partikolari l-Artikoli 107 u 108 TFUE. L-eżami tad-domandi preliminari magħmula mill-Grondwettelijk Hof (qorti kostituzzjonali, il-Belġju) ma żvela l-ebda element ta' natura tali li jaffettwa l-validità tad-Deċiżjoni tal-Kummissjoni 2014/686/UE, tat-3 ta' Lulju 2014, dwar l-għajnuna mill-Istat SA.33927 (12/C) (ex 11/NN) implimentata mill-Belġju – Skema ta' garanzija li tipproteġi l-ishma ta' membri individwali ta' kooperattivi finanzjarji. L-Artikolu 108(3) TFUE għandu jiġi interpretat fis-sens li jipprekludi skema ta' garanzija bħal dik inkwistjoni fil-kawża prinċipali, sa fejn din tal-aħħar tkun ġiet implementata bi ksur tal-obbligi li jirriżultaw minn din id-dispożizzjoni. Lingwa tal-kawża: il-Pollakk L-Artikolu 6(1) u l-Artikolu 7 tad-Direttiva tal-Kunsill 93/13/KEE tal-5 ta' April 1993, dwar klawżoli inġusti f'kuntratti mal-konsumatur, moqrija flimkien mal-Artikoli 1 u 2 tad-Direttiva 2009/22/KE tal-Parlament Ewropew u tal-Kunsill, tat-23 ta' April 2009, dwar inġunzjonijiet għall-protezzjoni tal-interessi tal-konsumaturi kif ukoll fid-dawl tal-Artikolu 47 tal-Karta tad-Drittijiet Fundamentali tal-Unjoni Ewropea għandhom jiġu interpretati fis-sens li ma jipprekludux li l-użu ta' klawżoli ta' kundizzjonijiet ġenerali, li l-kontenut tagħhom huwa ekwivalenti għal dak ta' klawżoli meqjusa illegali permezz ta' deċiżjoni ġudizzjarja definittiva u li huma inklużi f'reġistru nazzjonali tal-klawżoli ta' kundizzjonijiet ġenerali meqjusa illegali, jitqies, fir-rigward ta' bejjiegħ jew fornitur li ma kienx parti fil-proċedura li wasslet għall-inklużjoni ta' dawn il-klawżoli fl-imsemmi reġistru, bħala aġir illegali, sakemm, fatt li għandu jiġi vverifikat mill-qorti tar-rinviju, dan il-bejjiegħ jew fornitur igawdi minn dritt għal rimedju effettiv kemm kontra d-deċiżjoni li tammetti l-ekwivalenza tal-klawżoli mqabbla li tirrigwarda l-kwistjoni dwar jekk, b'teħid inkunsiderazzjoni taċ-ċirkustanzi kollha rilevanti speċifiċi għal kull każ, dawn il-klawżoli humiex materjalment identiċi, b'mod partikolari fir-rigward tal-effetti prodotti għad-detriment tal-konsumaturi kif ukoll kontra d-deċiżjoni li tistabbilixxi, skont il-każ, l-ammont tal-multa imposta. It-tielet paragrafu tal-Artikolu 267 TFUE għandu jiġi interpretat fis-sens li qorti bħalma hija l-qorti tar-rinviju, li d-deċiżjonijiet tagħha, mogħtija fil-kuntest ta' tilwima bħal dik fil-kawża prinċipali, jistgħu jkunu suġġetti għal appell ta' kassazzjoni, ma tistax tiġi kklassifikata bħala "qorti jew tribunal ta' Stat Membru li kontra id-deċiżjonijiet tiegħu ma jkun hemm ebda rimedju ġudizzjarju taħt il-liġi nazzjonali". Lingwa tal-proċedura: l-Ingliż L-appell huwa miċħud. Lingwa tal-kawża: l-Ispanjol L-Artikolu 6(1) tad-Direttiva tal-Kunsill 93/13/KEE, tal-5 ta' April 1993, dwar klawżoli inġusti f'kuntratti mal-konsumatur, għandu jiġi interpretat fis-sens li huwa jipprekludi ġurisprudenza nazzjonali li tillimita ratione temporis l-effetti restitutorji marbuta mad-dikjarazzjoni ġudizzjarja tal-karattru inġust, fis-sens tal-Artikolu 3(1) ta' din id-direttiva, ta' klawżola f'kuntratt konkluż ma' konsumatur minn bejjiegħ jew fornitur, biss għall-ammonti mħallsa indebitament skont tali klawżola wara l-għoti tad-deċiżjoni li kkonstatat ġudizzjarjament dan il-karattru inġust. Lingwa tal-proċedura: l-Ingliż Is-sentenzi tal-Qorti Ġenerali tal-Unjoni Ewropea tal-5 ta' Frar 2015, Aer Lingus vs Il-Kummissjoni (T-473/12, mhux ippubblikata, EU:T:2015:78), u tal-5 ta' Frar 2015, Ryanair vs Il-Kummissjoni (T-500/12, mhux ippubblikata, EU:T:2015:73), huma annullati, sa fejn jannullaw l-Artikolu 4 tad-Deċiżjoni tal-Kummissjoni 2013/199/UE, tal-25 ta' Lulju 2012, dwar l-għajnuna mill-Istat, il-Każ SA.29064 (11/C, ex 11/NN) — Rati tat-taxxa differenzjati għall-ivvjaġġar bl-ajru implementati mill-Irlanda, sa fejn dan l-artikolu jordna l-irkupru tal-għajnuna mingħand benefiċjarji, fl-ammont li huwa stabbilit għal EUR 8 għal kull passiġġier fil-premessa 70 tal-imsemmija deċiżjoni. L-appelli inċidentali huma miċħuda. Ir-rikorsi għal annullament ippreżentati minn Aer Lingus Ltd u minn Ryanair Designated Activity Company kontra d-Deċiżjoni Nru 2013/199 huma miċħuda. Aer Lingus Ltd u Ryanair Designated Activity Company huma kkundannati li jbatu, minbarra l-ispejjeż tagħhom stess, dawk sostnuti mill-Kummissjoni Ewropea kemm quddiem il-Qorti Ġenerali tal-Unjoni Ewropea kif ukoll fil-proċedura quddiem il-Qorti tal-Ġustizzja tal-Unjoni Ewropea. L-Irlanda għandha tbati l-ispejjeż tagħha stess. Lingwa tal-kawża: il-Grieg Id-Direttiva tal-Kunsill 98/59/KE, tal-20 ta' Lulju 1998, dwar l-approssimazzjoni tal-liġijiet tal-Istati Membri dwar redundancies [tkeċċijiet] kollettivi, għandha tiġi interpretata fis-sens li ma tipprekludix, bħala prinċipju, leġiżlazzjoni nazzjonali, bħal dik inkwistjoni fil-kawża prinċipali, li abbażi tagħha persuna li timpjega tista', fl-assenza ta' ftehim mar-rappreżentanti tal-ħaddiema dwar proġett ta' tkeċċija kollettiva, tipproċedi b'tali tkeċċija biss bil-kundizzjoni li l-awtorità pubblika nazzjonali kompetenti li għandha tiġi nnotifikata b'dan il-proġett ma tadottax, fit-terminu previst mill-imsemmija leġiżlazzjoni u wara eżami tal-fajl u evalwazzjoni tal-kundizzjonijiet tas-suq tax-xogħol, tas-sitwazzjoni tal-impriża kif ukoll tal-interess tal-ekonomija nazzjonali, deċiżjoni motivata li ma tawtorizzax it-twettiq ta' parti mit-tkeċċijiet proposti jew it-tkeċċijiet kollha. Ikun differenti jekk ikun il-każ, li hija, skont il-każ, il-qorti tar-rinviju li għandha tivverifika, li, fid-dawl tat-tliet kriterji ta' evalwazzjoni li tirreferi għalihom din il-leġiżlazzjoni u tal-applikazzjoni konkreta tagħha li twettaq l-imsemmija awtorità pubblika taħt l-istħarriġ tal-qrati kompetenti, l-imsemmija leġiżlazzjoni għandha l-konsegwenza li ċċaħħad id-dispożizzjonijiet ta' din id-direttiva mill-effettività tagħhom. L-Artikolu 49 TFUE għandu jiġi interpretat fis-sens li jipprekludi, f'sitwazzjoni bħal dik inkwistjoni fil-kawża prinċipali, leġiżlazzjoni nazzjonali bħal dik imsemmija fl-ewwel sentenza tal-ewwel paragrafu ta' dan il-punt. L-eżistenza eventwali, fi Stat Membru, ta' kuntest ikkaratterizzat minn kriżi ekonomika gravi u rata ta' qgħad partikolarment għolja, ma hijiex ta' natura li taffettwa r-risposti mogħtija fil-punt 1 ta' dan id-dispożittiv. Lingwa tal-kawża: l-Iżvediż u l-Ingliż L-Artikolu 15(1) tad-Direttiva 2002/58/KE tal-Parlament Ewropew u tal-Kunsill, tat-12 ta' Lulju 2002, dwar l-ipproċessar tad-data personali u l-protezzjoni tal-privatezza fis-settur tal-komunikazzjoni elettronika (Direttiva dwar il-privatezza u l-komunikazzjoni elettronika), kif emendata bid-Direttiva 2009/136/KE tal-Parlament Ewropew u tal-Kunsill, tal-25 ta' Novembru 2009, moqri fid-dawl tal-Artikoli 7, 8 u 11, kif ukoll tal-Artikolu 52(1), tal-Karta tad-Drittijiet Fundamentali tal-Unjoni Ewropea, għandu jiġi interpretat fis-sens li jipprekludi leġiżlazzjoni nazzjonali li tipprevedi, għall-finijiet tal-ġlieda kontra l-kriminalità, żamma ġġeneralizzata u mingħajr distinzjoni tad-data kollha dwar it-traffiku u tad-data kollha dwar il-lokalizzazzjoni tal-abbonati u tal-utenti rreġistrati kollha fir-rigward tal-mezzi kollha ta' komunikazzjoni elettronika. L-Artikolu 15(1) tad-Direttiva 2002/58, kif emendata bid-Direttiva 2009/136, moqri fid-dawl tal-Artikoli 7, 8 u 11, kif ukoll tal-Artikolu 52(1), tal-Karta tad-Drittijiet Fundamentali, għandu jiġi interpretat fis-sens li jipprekludi leġiżlazzjoni nazzjonali li tirregola l-protezzjoni u s-sigurtà tad-data dwar it-traffiku u tad-data dwar il-lokalizzazzjoni, b'mod partikolari l-aċċess mill-awtoritajiet nazzjonali kompetenti għad-data miżmuma, mingħajr ma tillimita, fil-kuntest tal-ġlieda kontra l-kriminalità, dan l-aċċess għall-finijiet biss tal-ġlieda kontra l-kriminalità gravi, mingħajr ma tissuġġetta l-imsemmi aċċess għal kontroll minn qabel minn qorti jew minn awtorità amministrattiva indipendenti, u mingħajr ma teżiġi li d-data inkwistjoni tinżamm fit-territorju tal-Unjoni. It-tieni domanda magħmula mill-Court of Appeal (England & Wales) (Civil Division) [qorti tal-appell (Ingilterra u Wales) (diviżjoni ċivili), ir-Renju Unit] hija inammissibbli. Lingwa tal-kawża: l-Ingliż L-eżami fir-rigward tal-prinċipju ta' ugwaljanza fit-trattament tad-Deċiżjoni Nru 377/2013/UE tal-Parlament Ewropew u tal-Kunsill, tal-24 ta' April 2013, għal deroga temporanja mid-Direttiva 2003/87/KE, li tistabbilixxi skema għall-iskambju ta' kwoti ta' emissjonijiet ta' gassijiet serra ġewwa l-Komunità, ma żvela ebda element li jista' jaffettwa l-validità ta' din id-deċiżjoni, sa fejn id-deroga temporanja li jipprevedi l-Artikolu 1 tagħha għar-rekwiżiti li jirriżultaw mill-Artikolu 12(2a) u mill-Artikolu 16 tad-Direttiva 2003/87/KE tal-Parlament Ewropew u tal-Kunsill, tat-13 ta' Ottubru 2003, li tistabbilixxi skema għall-iskambju ta' kwoti ta' emissjonijiet ta' gassijiet serra ġewwa l-Komunità u li temenda d-Direttiva tal-Kunsill 96/61/KE, kif emendata bid-Direttiva 2008/101/KE tal-Parlament Ewropew u tal-Kunsill, tad-19 ta' Novembru 2008, f'dak li jikkonċerna r-restituzzjoni tal-kwoti ta' emissjonijiet ta' gassijiet serra għat-titjiriet operati matul l-2012 bejn l-Istati Membri tal-Unjoni Ewropea u l-parti l-kbira tal-pajjiżi terzi, ma tapplikax, b'mod partikolari, għat-titjiriet minn jew lejn ajruporti li jinsabu fl-Isvizzera. Lingwa tal-kawża: id-Daniż Id-dispożizzjonijiet tad-Direttiva 2002/22/KE tal-Parlament Ewropew u tal-Kunsill, tas-7 ta' Marzu 2002, dwar servizz universali u d-drittijiet tal-utenti li jirrelataw ma' networks u servizzi ta' komunikazzjonijiet elettroniċi (Direttiva Servizz Universali), u, b'mod partikolari, l-Artikolu 32 tagħha, għandhom jiġu interpretati fis-sens li jipprekludu leġiżlazzjoni nazzjonali li tipprevedi mekkaniżmu ta' kumpens għall-provvista ta' servizzi obbligatorji addizzjonali li jipprovdi li impriża ma għandhiex dritt għall-kumpens mill-Istat Membru tal-ispiża netta tal-provvista ta' servizz obbligatorju addizzjonali meta l-bilanċ pożittiv iġġenerat minn din l-impriża fil-kuntest ta' servizzi oħra li jaqgħu taħt l-obbligi ta' servizz universali tagħha jkun ikbar mill-bilanċ negattiv marbut mal-provvista ta' dan is-servizz obbligatorju addizzjonali. Id-Direttiva 2002/22 għandha tiġi interpretata fis-sens li tipprekludi leġiżlazzjoni nazzjonali li tipprovdi li impriża maħtura bħala fornitur ta' servizzi obbligatorji addizzjonali għandha dritt għall-kumpens mill-Istat Membru tal-ispiża netta tal-provvista ta' dawn is-servizzi fil-każ biss li din l-ispiża tikkostitwixxi piż mhux iġġustifikat għal din l-impriża. Id-Direttiva 2002/22 għandha tiġi interpretata fis-sens li tipprekludi leġiżlazzjoni nazzjonali li tipprovdi li l-ispiża netta sostnuta minn impriża maħtura sabiex tissodisfa obbligu ta' servizz universali tirriżulta mid-differenza bejn id-dħul kollu u l-ispejjeż kollha marbuta mal-provvista tas-servizz inkwistjoni, inklużi d-dħul u l-ispejjeż li l-impriża kienet xorta waħda tirreġistra li kieku ma kinitx operatur ta' servizz universali. F'ċirkustanzi bħal dawk inkwistjoni fil-kawża prinċipali, il-fatt li l-impriża inkarigata b'servizz obbligatorju addizzjonali fis-sens tal-Artikolu 32 tad-Direttiva 2002/22 ma tipprovdix dan is-servizz fit-territorju tad-Danimarka biss, iżda wkoll f'dak ta' Greenland, ma għandux effett fuq l-interpretazzjoni tad-dispożizzjonijiet ta' din id-direttiva. L-Artikolu 32 tad-Direttiva 2002/22 għandu jiġi interpretat fis-sens li għandu effett dirett sa fejn jipprojbixxi lill-Istati Membri milli jġiegħlu lill-impriża inkarigata bil-provvista ta' servizz obbligatorju addizzjonali ssostni l-ispejjeż kollha, jew parti minnhom, marbuta ma' din il-provvista. Il-prinċipji ta' lealtà, ta' ekwivalenza u ta' effettività għandhom jiġu interpretati fis-sens li ma jipprekludux leġiżlazzjoni, bħal dik inkwistjoni fil-kawża prinċipali, li tissuġġetta t-tressiq, mill-operatur inkarigat b'servizz universali, ta' talbiet għall-kumpens għall-bilanċ negattiv tas-sena finanzjarja preċedenti għal terminu ta' tliet xhur li jiddekorri mill-iskadenza tat-terminu impost fuq dan l-operatur sabiex jikkomunika rapport annwali lill-awtorità nazzjonali kompetenti, bil-kundizzjoni li dan it-terminu ma jkunx inqas favorevoli minn dak previst fid-dritt nazzjonali għal talba analoga u li ma jkunx ta' natura li jagħmel prattikament impossibbli jew eċċessivament diffiċli l-eżerċizzju tad-drittijiet mogħtija lill-impriżi mid-Direttiva 2002/22, kwistjoni din li għandha tiġi vverifikata mill-qorti tar-rinviju. Lingwa tal-kawża: il-Ġermaniż L-Artikolu 1(3) tad-Direttiva tal-Kunsill 89/665/KEE, tal-21 ta' Diċembru 1989, dwar il-koordinazzjoni tal-liġijiet, ir-regolamenti u d-dispożizzjonijiet amministrattivi rigward l-applikazzjoni tal-proċeduri ta' reviżjoni għall-għoti ta' kuntratti ta' provvista pubblika u xogħlijiet pubbliċi [kuntratti pubbliċi għal provvisti u għal xogħlijiet], kif emendata bid-Direttiva 2007/66/KE tal-Parlament Ewropew u tal-Kunsill, tal-11 ta' Diċembru 2007, għandu jiġi interpretat fis-sens li ma jipprekludix li offerent li kien ġie eskluż minn proċedura ta' għoti ta' kuntratt pubbliku permezz ta' deċiżjoni tal-awtorità kontraenti li saret definittiva jiġi mċaħħad mill-aċċess għar-reviżjoni tad-deċiżjoni tal-għoti tal-kuntratt pubbliku kkonċernat u tal-konklużjoni tal-kuntratt meta jkunu biss dan l-offerent eskluż u dak li ngħatalu dan il-kuntratt li jkunu ressqu offerti u l-imsemmi offerent isostni li l-offerta ta' dak li ngħatalu l-kuntratt kellha tiġi eskluża wkoll. Lingwa tal-kawża: it-Taljan L-eżami tal-ewwel domanda preliminari ma żvela ebda element ta' natura li jaffettwa l-validità tal-Artikolu 3(3) tad-Direttiva 2001/42/KE tal-Parlament Ewropew u tal-Kunsill, tas-27 ta' Ġunju 2001, dwar l-istima tal-effetti ta' ċerti pjanijiet u programmi fuq l-ambjent, fid-dawl tad-dispożizzjonijiet tat-Trattat FUE u tal-Karta tad-Drittijiet Fundamentali tal-Unjoni Ewropea. L-Artikolu 3(3) tad-Direttiva 2001/42, moqri flimkien mal-premessa 10 ta' din id-direttiva, għandu jiġi interpretat fis-sens li l-kunċett ta' "żoni żgħar fil-livell lokali" li jidher f'dan il-paragrafu 3 għandu jiġi ddefinit billi jsir riferiment għas-superfiċji taż-żona kkonċernata fil-kundizzjonijiet li ġejjin: il-pjan jew il-programm huwa mfassal u/jew adottat minn awtorità lokali, b'kuntrast ma' awtorità reġjonali jew nazzjonali, u din iż-żona ġewwa l-qafas tal-ġurisdizzjoni territorjali tal-awtorità lokali tirrappreżenta, proporzjonalment ma' din il-ġurisdizzjoni territorjali, daqs żgħir. Lingwa tal-kawża: il-Ġermaniż L-ewwel inċiż tal-ewwel paragrafu tal-Artikolu 7 tad-Deċiżjoni Nru 1/80 tal-Kunsill ta' Assoċjazzjoni, tad-19 ta' Settembru 1980, dwar l-iżvilupp tal-assoċjazzjoni, għandu jiġi interpretat fis-sens li din id-dispożizzjoni tagħti dritt ta' residenza fl-Istat Membru ospitanti lill-membru tal-familja ta' ħaddiem Tork, li ġie awtorizzat jidħol f'dan l-Istat Membru, għall-finijiet tar-riunifikazzjoni tal-familja, u li, sa mid-data tad-dħul tiegħu fit-territorju tal-imsemmi Stat Membru, għex ma' dan il-ħaddiem Tork, anki jekk il-perijodu ta' mill-inqas tliet snin li matulu dan tal-aħħar kien jagħmel parti mis-suq regolari tax-xogħol ma bediex immedjatament mal-wasla tal-membru tal-familja kkonċernat fl-Istat Membru ospitanti, iżda warajha. Lingwa tal-kawża: il-Ġermaniż L-Artikolu 2(1) u (2) tad-Direttiva tal-Kunsill 2000/78/KE, tas-27 ta' Novembru 2000, li tistabbilixxi qafas ġenerali għall-ugwaljanza fit-trattament fl-impjieg u fix-xogħol, għandu jiġi interpretat fis-sens li ma jipprekludix ftehim kollettiv ta' xogħol nazzjonali, bħal dak inkwistjoni fil-kawża prinċipali, li bis-saħħa tiegħu impjegat, li jibbenefika mit-teħid inkunsiderazzjoni ta' perijodi skolastiċi għall-finijiet tal-klassifikazzjoni tiegħu fl-iskali salarjali, huwa suġġett għal estensjoni tat-terminu għall-avvanz mill-ewwel għat-tieni skala salarjali, peress li din l-estensjoni tapplika għal kull impjegat li jibbenefika mit-teħid inkunsiderazzjoni ta' dawn il-perijodi, inkluż b'mod retroattiv għal dawk li jkunu diġà laħqu l-iskali segwenti. Lingwa tal-kawża: l-Ungeriż Il-kunċett ta' "trasportatur", li għandu obbligu li jippreżenta l-merkanzija intatta fl-uffiċċju doganali tad-destinazzjoni msemmi fl-Artikolu 96(2) tar-Regolament tal-Kunsill (KEE) Nru 2913/92, tat-12 ta' Ottubru 1992, li jwaqqaf il-Kodiċi Doganali tal-Komunità, kif emendat bir-Regolament (KE) Nru 648/2005, tal-Parlament Ewropew u tal-Kunsill, tat-13 ta' April 2005, għandu jiġi interpretat fis-sens li dan jinkludi kull persuna, inkluż sottotrasportatur, li effettivament twettaq it-trasport tal-merkanzija suġġetta għall-proċedura ta' tranżitu Komunitarju estern u tkun aċċettat dan it-trasport bl-għarfien li l-imsemmija merkanzija kienet suġġetta għal din il-proċedura. L-Artikolu 96(2) tar-Regolament Nru 2913/92, kif emendat bir-Regolament Nru 648/2005, għandu jiġi interpretat fis-sens li sottotrasportatur, bħal dak inkwistjoni fil-kawża prinċipali, li, min-naħa, ta lura l-merkanzija, flimkien mad-dokument ta' tranżitu, lit-trasportatur prinċipali fil-parking tal-uffiċċju doganali tad-destinazzjoni u, min-naħa l-oħra, reġa' ħa l-pussess ta' din il-merkanzija fi traġitt sussegwenti, ma kellux l-obbligu li jaċċerta li din tiġi ppreżentata fl-uffiċċju doganali tad-destinazzjoni u jista' jinżamm responsabbli għall-assenza ta' tali preżentazzjoni biss jekk kien jaf, meta reġa' ħa l-pussess fiżiku tal-imsemmija merkanzija, li l-proċedura ta' tranżitu ma kinitx tlestiet b'mod regolari, fatt li hija l-qorti tar-rinviju li għandha tivverifika. Lingwa tal-kawża: il-Franċiż Il-punt 3 tal-Artikolu 5 tar-Regolament tal-Kunsill (KE) Nru 44/2001, tat-22 ta' Diċembru 2000, dwar ġurisdizzjoni u rikonoxximent u eżekuzzjoni ta' sentenzi f'materji ċivili u kummerċjali, għandu jiġi interpretat, għall-finijiet tal-attribuzzjoni tal-ġurisdizzjoni mogħtija minn din id-dispożizzjoni sabiex tittieħed konjizzjoni ta' azzjoni għad-danni għal ksur tal-projbizzjoni ta' bejgħ barra minn netwerk ta' distribuzzjoni selettiva li tirriżulta mill-offerta, fuq xi siti elettroniċi operati f'diversi Stati Membri, ta' prodotti li huma s-suġġett tal-imsemmi netwerk, fis-sens li l-post fejn seħħ id-dannu għandu jitqies li huwa t-territorju tal-Istat Membru li jipproteġi l-imsemmija projbizzjoni ta' bejgħ permezz tal-azzjoni inkwistjoni, territorju li fih ir-rikorrent jallega li sofra tnaqqis fil-bejgħ tiegħu. Lingwa tal-kawża: l-Isvediż L-Artikolu 9(1)(b) tar-Regolament tal-Kunsill (KE) Nru 207/2009, tas-26 ta' Frar 2009, dwar it-trade mark [tal-Unjoni Ewropea], moqri flimkien mal-Artikolu 15(1) u mal-Artikolu 51(1)(a) ta' dan ir-regolament, għandu jiġi interpretat fis-sens li, matul il-perijodu ta' ħames snin ta' wara r-reġistrazzjoni ta' trade mark tal-Unjoni Ewropea, il-proprjetarju tagħha jista', fil-każ ta' probabbiltà ta' konfużjoni, jipprojbixxi lil terzi milli jużaw, fil-kummerċ, sinjal identiku jew li jixxiebah għat-trade mark tiegħu għall-prodotti u servizzi kollha identiċi jew li jixxiebhu għal dawk li għalihom ġiet irreġistrata din it-trade mark, mingħajr ma għandu jipprova użu ġenwin tal-imsemmija trade mark għal dawn il-prodotti u dawn is-servizzi. Lingwa tal-proċedura: Il-Franċiż Is-sentenza tal-Qorti Ġenerali tal-Unjoni Ewropea tal-10 ta' Diċembru 2015, Front Polisario vs Il-Kunsill (T-512/12, EU:T:2015:953), hija annullata. Ir-Renju tal-Belġju, ir-Repubblika Federali tal-Ġermanja, ir-Renju ta' Spanja, ir-Repubblika Franċiża, ir-Repubblika Portugiża, il-Kummissjoni Ewropea u l-Confédération marocaine de l'agriculture et du développement rural (Comader) għandhom ibatu l-ispejjeż tagħhom. Lingwa tal-kawża: il-Ġermaniż B'digriet tat-12 ta' Jannar 2017, il-Qorti tal-Ġustizzja tal-Unjoni Ewropea (It-Tmien Awla) ċaħdet l-appell u ddeċidiet li l-appellanti kellhom ibatu l-ispejjeż rispettivi tagħhom. Lingwa tal-kawża: il-Franċiż Permezz ta' digriet tal-11 ta' Jannar 2017, il-Qorti tal-Ġustizzja (Is-Seba' Awla) iddikjarat li manifestament ma għandhiex ġurisdizzjoni sabiex tirrispondi għad-domandi magħmula mit-Tribunal de première instance francophone de Bruxelles (il-Belġju). Lingwa tal-kawża: il-Ġermaniż Lingwa tal-kawża: il-Ġermaniż Lingwa tal-kawża: il-Ġermaniż Jekk l-ewwel domanda għandha tingħata risposta fl-affermattiv: Dan japplika wkoll fil-każ fejn ir-relazzjoni ta' xogħol kienet torbot żewġ individwi? Lingwa tal-kawża: il-Ġermaniż Lingwa tal-kawża: il-Ġermaniż Fil-każ li d-dispożizzjonijiet tar-Regolament Dublin III għandhom jiġu interpretati b'mod indipendenti minn strumenti legali oħra: Jekk tingħata risposta fl-affermattiv għad-domanda 2(a): Il-fatt li l-applikant jabbanduna kull ħsieb li jmur fl-Istat Membru inizjalment magħżul bħala destinazzjoni jwassal sabiex jitqies li hemm frodi wara l-ħruġ tal-"viża", fis-sens tal-Artikolu 12(5) tar-Regolament Dublin III, b'tali mod li l-Istat Membru li jkun ħareġ il-"viża" ma jkunx responsabbli? Jekk tingħata risposta negattiva għad-domanda 2(a): L-espressjoni "qasam b'mod irregolari l-konfini għal ġo Stat Membru bl-art, bil-baħar jew bl-ajru wara li jkun ġie minn pajjiż terz", li tinsab fl-Artikolu 13(1) tar-Regolament Dublin III, għandha tinftiehem fis-sens li, fiċ-ċirkustanzi speċjali deskritti tal-kawżi prinċipali, għandu jitqies li ma kienx hemm qsim irregolari tal-fruntiera esterna? Fil-każ li d-dispożizzjonijiet tar-Regolament Dublin III għandhom jiġu interpretati billi jittieħdu inkunsiderazzjoni strumenti legali oħra: Jekk tingħata risposta negattiva għad-domanda 3(a): Liema dispożizzjonijiet tad-dritt tal-Unjoni għandhom jittieħdu partikolarment inkunsiderazzjoni sabiex jiġi evalwat jekk ikunx hemm "qsim irregolari" tal-fruntiera fis-sens tal-Artikolu 13(1) tar-Regolament Dublin III? Jekk tingħata risposta fl-affermattiv għad-domanda 3(a): Jekk tingħata risposta fl-affermattiv għad-domandi 3(a) u 3(c): L-awtorizzazzjoni ta' dħul fit-territorju taħt l-Artikolu 5(4)(ċ) tal-Kodiċi tal-Fruntieri ta' Schengen twassal sabiex ikollu jitqies li hemm awtorizzazzjoni ekwivalenti għal viża fis-sens tal-Artikolu 5(1)(b) tal-Kodiċi tal-Fruntieri ta' Schengen u, għaldaqstant, "viża" li tissodisfa l-Artikolu 2(m) tar-Regolament Dublin III, b'tali mod li jkollhom jiġu applikati d-dispożizzjonijiet dwar id-determinazzjoni tal-Istat Membru responsabbli taħt ir-Regolament Dublin III billi jittieħed inkunsiderazzjoni ukoll l-Artikolu 12 tiegħu? Jekk tingħata risposta fl-affermattiv għad-domandi 3(a), 3(c) u 3(d): Il-fatt li l-applikant jabbanduna kull ħsieb li jmur fl-Istat Membru inizjalment magħżul bħala destinazzjoni jwassal sabiex jitqies li hemm frodi wara l-ħruġ tal-"viża", fis-sens tal-Artikolu 12(5) tar-Regolament Dublin III, b'tali mod li l-Istat Membru li jkun ħareġ il-"viża" ma jkunx responsabbli? Jekk tingħata risposta fl-affermattiv għad-domandi 3(a) u 3(c) iżda domanda negattiva għad-domanda 3(d): L-espressjoni "qasam b'mod irregolari l-konfini għal ġo Stat Membru bl-art, bil-baħar jew bl-ajru wara li jkun ġie minn pajjiż terz", li tinsab fl-Artikolu 13(1) tar-Regolament Dublin III, għandha tinftiehem fis-sens li, fiċ-ċirkustanzi speċjali deskritti fil-kawżi prinċipali, għandu jitqies li l-qsim tal-fruntiera, li jiġi kklassifikat bħala awtorizzazzjoni ta' dħul fit-territorju fis-sens tal-Artikolu 5(4)(ċ) tal-Kodiċi tal-Fruntieri ta' Schengen, ma għandux jitqies li huwa qsim irregolari tal-fruntiera esterna? Lingwa tal-kawża: l-Ingliż tannulla d-digriet tal-Qorti Ġenerali fil-Kawża T-669/15; u tiddeċiedi dwar l-ammissibbiltà u tirrinvija l-kawża lill-Qorti Ġenerali sabiex tagħti deċiżjoni fuq il-mertu tal-każ; sussidjarjament, tirrinvija l-kawża lill-Qorti Ġenerali sabiex tiddeċiedi dwar l-ammissibbiltà tal-appell imressaq mill-appellanti għall-annullament tal-att ikkontestat; u, kif xieraq, tagħti deċiżjoni fuq il-mertu tal-każ; tikkundanna lill-konvenuta għall-ispejjeż ta' din il-proċedura (inklużi l-ispejjeż relatati mal-eċċezzjoni ta' inammissibbiltà quddiem il-Qorti Ġenerali). L-appellanti jsostnu li l-Qorti Ġenerali interpretat u applikat il-liġi b'mod żbaljat, li wassalha sabiex twettaq żball ta' liġi meta ddikjarat inammissibbli l-appell imressaq mill-appellanti għall-annullament tal-att ikkontestat. B'mod partikolari, l-appellanti jsostnu li l-Qorti Ġenerali wettqet diversi żbalji fil-motivazzjoni u fl-interpretazzjoni tagħha tal-kuntest legali applikabbli għas-sitwazzjoni tal-appellanti. Dan wassal lill-Qorti Ġenerali tagħmel l-iżbalji ta' liġi li ġejjin: il-Qorti Ġenerali għamlet interpretazzjoni u applikazzjoni żbaljata tal-Artikolu 130(1) tar-Regoli tal-Proċedura tal-Qorti Ġenerali, inkwantu daħlet fil-mertu tal-kawża; il-Qorti Ġenerali għamlet interpretazzjoni u applikazzjoni żbaljata tal-Artikolu 130(7) tar-Regoli tal-Proċedura tal-Qorti Ġenerali, inkwantu naqset milli teddeċiedi dwar l-ammissibbiltà sakemm tkun semgħet l-argumenti kollha magħmula fuq il-mertu tal-każ. Barra minn hekk, bid-dikjarazzjoni tagħha li l-appell tal-appellanti kien inammissibbli, il-Qorti Ġenerali kisret id-drittijiet tad-difiża tal-appellanti, id-dritt tagħhom għal aċċess għall-ġustizzja u d-dmir ta' motivazzjoni li jaqgħu taħt id-drittijiet fundamentali tal-individwi u, għalhekk, jirriflettu prinċipji ġenerali ta' dritt tal-Unjoni Ewropea. Għal dawn ir-raġunijiet, l-appellanti jitolbu li d-digriet tal-Qorti Ġenerali fil-Kawża T-669/15 jiġi annullat u li l-Qorti tal-Ġustizzja tagħti deċiżjoni dwar l-ammissibbiltà u tirrinvija l-kawża lill-Qorti Ġenerali sabiex tagħti deċiżjoni fuq il-mertu tal-każ. Lingwa tal-kawża: l-Ingliż tannulla d-digriet mogħti mill-Qorti Ġenerali fil-Kawża T-543/15; u tiddeċiedi dwar l-ammissibbiltà u tirrinvija l-kawża lill-Qorti Ġenerali sabiex tiddeċiedi dwar il-mertu tal-kawża; sussidjarjament, tirrinvija l-kawża lill-Qorti Ġenerali sabiex tiddeċiedi dwar l-ammissibbiltà tat-talba għal annullament tal-appellanti tal-att ikkontestat; u, kif ikun xieraq, minn hemm 'il quddiem tiddeċiedi fuq il-mertu tal-kawża; tordna lill-konvenuta tħallas l-ispejjeż kollha tal-proċeduri (inklużi l-ispejjeż relatati mal-oġġezzjoni għall-ammissibbiltà quddiem il-Qorti Ġenerali). L-appellanti jissottomettu li l-Qorti Ġenerali interpretat u applikat il-liġi ħażin li wassalha sabiex twettaq żball ta' liġi billi ddikjarat it-talba għal annullament tal-appellanti tal-att ikkontestat bħala inammissibbli. B'mod partikolari, l-appellanti jsostnu li l-Qorti Ġenerali wettqet numru ta' żbalji fir-raġunament u fl-interpretazzjoni tagħha tal-qafas legali applikabbli għas-sitwazzjoni tal-appellanti. Ir-riżultat ta' dan kien li l-Qorti Ġenerali wettqet iż-żbalji legali li ġejjin: Il-Qorti Ġenerali wettqet żball fl-interpretazzjoni u fl-applikazzjoni tal-Artikolu 130(1) tar-Regoli tal-Proċedura tal-Qorti Ġenerali, meta daħlet fil-mertu tal-kawża; Il-Qorti Ġenerali wettqet żball fl-interpretazzjoni u fl-applikazzjoni tal-Artikolu 130(7) tar-Regoli tal-Proċedura tal-Qorti Ġenerali, meta naqset milli tirriżerva d-deċiżjoni tagħha fuq l-ammissibbiltà sakemm ma semgħet espożizzjoni sħiħa tal-argumenti dwar il-mertu tal-kawża. Barra minn hekk, meta ddikjarat ir-rikors tal-appellanti bħala inammissibbli, il-Qorti Ġenerali kisret d-drittijiet tad-difiża tal-appellanti, id-dritt tagħhom ta' aċċess għall-ġustizzja u l-obbligu ta' motivazzjoni li jagħmlu parti mid-drittijiet fundamentali tal-individwi u b'hekk jirriflettu prinċipji ġenerali tad-dritt tal-Unjoni. Għal dawn ir-raġunijiet, l-appellanti jitolbu li d-digriet tal-Qorti Ġenerali fil-Kawża T-543/15 għandu jiġi annullat u li l-Qorti tal-Ġustizzja għandha tiddeċiedi fuq l-ammissibbiltà u tirrinvija l-kawża lill-Qorti Ġenerali sabiex tiddeċiedi fuq il-mertu tal-kawża. Lingwa tal-kawża: il-Franċiż Talba bbażata fuq l-Artikolu 268 TFUE u intiża sabiex jinkiseb kumpens għad-dannu allegatament subit mir-rikorrenti minħabba fit-tul tal-proċedura, quddiem il-Qorti Ġenerali, fil-kuntest tal-kawżi li wasslu għas-sentenzi tas-16 ta' Novembru 2011, Groupe Gascogne vs Il-Kummissjoni (T-72/06, mhux ippubblikata, EU:T:2011:671), u tas-16 ta' Novembru 2011, Sachsa Verpackung vs Il-Kummissjoni (T-79/06, mhux ippubblikata, EU:T:2011:674). L-Unjoni Ewropea, irrappreżentata mill-Qorti tal-Ġustizzja tal-Unjoni Ewropea, hija kkundannata tħallas kumpens ta' EUR 47 064,33 lil Gascogne għad-dannu materjali subit minn din il-kumpannija minħabba fi ksur tat-terminu raġonevoli għall-għoti ta' deċiżjoni fil-kawżi li wasslu għas-sentenzi tas-16 ta' Novembru 2011, Groupe Gascogne vs Il-Kummissjoni (T-72/06, mhux ippubblikata, EU:T:2011:671), u tas-16 ta' Novembru 2011, Sachsa Verpackung vs Il-Kummissjoni (T-79/06, mhux ippubblikata, EU:T:2011:674). Dan il-kumpens għandu jiġi evalwat mill-ġdid permezz ta' interessi kumpensatorji, mill-4 ta' Awwissu 2014 sakemm tingħata din is-sentenza, bir-rata ta' inflazzjoni annwali kkonstatata, għall-perijodu kkonċernat, mill-Eurostat (Uffiċċju tal-Istatistika tal-Unjoni Ewropea) fl-Istat Membru fejn din il-kumpannija hija stabbilita. L-Unjoni, irrappreżentata mill-Qorti tal-Ġustizzja tal-Unjoni Ewropea, hija kkundannata tħallas kumpens ta' EUR 5 000 lil Gascogne Sack Deutschland GmbH u kumpens ta' EUR 5 000 lil Gascogne għad-dannu immaterjali subit rispettivament minn dawn iż-żewġ kumpanniji minħabba fi ksur tat-terminu raġonevoli għall-għoti ta' deċiżjoni fil-kawżi T-72/06 u T-79/06. Kull kumpens imsemmi fil-punti (1) u (2) hawn fuq għandu jiġi miżjud b'interessi moratorji, minn meta tingħata din is-sentenza u sal-ħlas sħiħ, bir-rata ffissata mill-Bank Ċentrali Ewropew (BĊE) għat-tranżazzjonijiet prinċipali ta' finanzjament mill-ġdid, miżjud b'żewġ punti perċentwali. Il-kumplament tar-rikors huwa miċħud. L-Unjoni, irrappreżentata mill-Qorti tal-Ġustizzja tal-Unjoni Ewropea, hija kkundannata tħallas, minbarra l-ispejjeż tagħha, l-ispejjeż sostnuti minn Gascogne Sack Deutschland u minn Gascogne u li huma relatati mal-eċċezzjoni ta' inammissibbiltà li wasslet għad-digriet tat-2 ta' Frar 2015, Gascogne Sack Deutschland u Gascogne vs L-Unjoni Ewropea (T-577/14, mhux ippubblikat, EU:T:2015:80). Gascogne Sack Deutschland u Gascogne, minn naħa, u l-Unjoni, irrappreżentata mill-Qorti tal-Ġustizzja tal-Unjoni Ewropea, min naħa l-oħra, għandhom ibatu l-ispejjeż tagħhom relatati mar-rikors li wassal għal din is-sentenza. Il-Kummissjoni Ewropea għandha tbati l-ispejjeż tagħha. Lingwa tal-kawża: l-Ingliż Talba bbażata fuq l-Artikolu 263 TFUE u intiża sabiex tiġi annullata d-Deċiżjoni tal-Kummissjoni C(2014) 5123 finali, tal-15 ta' Lulju 2014, li tiċħad l-ilment imressaq mir-rikorrenti fil-Każ AT.39899 – Għoti ta' liċenzji tad-drittijiet tal-proprjetà intellettwali għal oġġetti kollezzjonabbli relatati mal-futbol. Ir-rikors huwa miċħud. Topps Europe Ltd għandha tbati l-ispejjeż tagħha stess kif ukoll dawk sostnuti mill-Kummissjoni Ewropea, il-Fédération internationale de football association (FIFA) u Panini Spa. Lingwa tal-kawża: it-Taljan Rikors ippreżentat kontra d-deċiżjoni tat-Tieni Bord tal-Appell tal-EUIPO tad-9 ta' Settembru 2014 (Każ R 1815/2013-2), dwar proċedimenti għal dikjarazzjoni ta' invalidità bejn San Lucio Sri u Ica Foods SpA. Ma hemmx iktar lok li tingħata deċiżjoni fuq ir-rikors. Ica Foods SpA u San Lucio Sri huma kkundannati għall-ispejjeż tagħhom stess, kif ukoll, kull waħda minnhom, in-nofs tal-ispejjeż tal-Uffiċċju tal-Proprjetà Intellettwali tal-Unjoni Ewropea (EUIPO). Lingwa tal-kawża: il-Ġermaniż tiddikjara li l-konvenuta kisret l-Artikolu 1(4) tar-Regolament (KE) Nru 539/2001 [emendat bir-Regolament (UE) Nru 1289/2013], billi, b'nuqqas ta' riferiment għall-ittri tar-rikorrent tal-1 ta' Lulju 2016 u tas-16 ta' Settembru 2016, ma adottatx il-miżuri previsti fl-imsemmija dispożizzjoni u ma bagħtitx komunikazzjoni lir-rikorrent; tikkundanna lill-konvenuta għall-ispejjeż tal-proċeduri. Insostenn tar-rikors tiegħu, ir-rikorrent jinvoka żewġ motivi. L-ewwel motiv: ksur tal-prinċipju ta' reċiproċità minħabba applikazzjoni stretta tal-Visa Waiver Program Improvement and Terrorist Travel Prevention Act of 2015. It-tieni motiv: inazzjoni min-naħa tal-konvenuta Ir-rikorrent isostni li l-Kummissjoni ma adottat ebda miżura skont l-Artikolu 1(4)(e)(i) tar-Regolament tal-Kunsill (KE) Nru 539/2001, tal-15 ta' Marzu 2001, li jelenka l-pajjiżi terzi li ċ-ċittadini tagħ[h]om għandhom ikollhom viża fil-pussess tagħhom meta jaqsmu l-fruntieri esterni u dawk iċ-ċittadini li huma eżentati minn dik il-ħtieġa (ĠU Edizzjoni Speċjali bil-Malti, Kapitolu 19, Vol. Lingwa tal-kawża: l-Ispanjol tikkonstata li d-Deċiżjoni tal-Kummissjoni, tal-4 ta' Lulju 2016, dwar l-għajnuna mill-Istat SA.29769 (2013/C) (ex 2013/NN), mogħtija minn Spanja favur ċerti klabbs tal-futbol, tikser l-Artikoli 107(1) u 108(3) TFUE, peress li l-possibbiltà ta' konsolidazzjoni tal-kontijiet, ikkawżata mill-awtorizzazzjoni mogħtija lil erba' klabbs sabiex jipparteċipaw f'diversi dixxiplini mil-Liġi 10/1990, kif ukoll l-applikazzjoni ta' rata ta' taxxa mnaqqsa tat-taxxa fuq il-kumpanniji, hija fiha nnifisha wkoll għajnuna mill-Istat inkompatibbli mas-suq intern, u l-Kummissjoni kellha tikkonstata dan. konsegwentement, tannulla l-miżura u tobbliga lir-Renju ta' Spanja sabiex jirkupra l-għajnuna inkompatibbli mas-suq intern mingħand il-benefiċjarji tagħha. Tikkundanna lill-konvenuta għall-ispejjeż. Insostenn tar-rikors tiegħu, ir-rikorrent jallega l-ksur tal-Artikolu 107(1) u tal-Artikolu 108(3) TFUE. Ir-rikorrent, klabb tal-basketball, approva l-att ikkontestat, sa fejn il-Kummissjoni kkunsidrat il-miżura introdotta mil-Liġi 10/1990, li permezz tagħha ċerti klabbs tal-futbol jingħataw trattament preferenzjali fit-taxxa fuq il-kumpanniji permezz ta' rata ta' taxxa mnaqqsa, hija għajnuna mill-Istat inkompatibbli mas-suq intern. Ir-rikorrent madankollu jqis li l-Kummissjoni kellha tasal għall-istess konklużjoni dwar il-privileġġ fiskali, li huwa mogħti wkoll mil-Liġi 10/1990 u li jikkonsisti f'li jippermetti lil dawn l-istess klabbs li jieħdu sehem f'diversi dixxiplini sportivi. Huwa biss il-klabbs li jistgħu jieħdu sehem fil-kompetizzjonijiet professjonali f'diversi dixxiplini sportivi li jistgħu jikkonsolidaw il-kontijiet relatati mal-dixxiplini tal-futbol u l-basketball, l-isports ewlenin fil-livell Ewropew, b'impatt dirett fuq il-kalkolu tal-bażi taxxabbli tat-taxxa fuq il-kumpanniji. Fil-fatt, il-konsolidazzjoni tal-kontijiet tippermetti li jinaqqas id-dħul sinjifikattiv għall-futbol bit-telf relatat mal-basketball, b'tali mod li l-bażi taxxabbli tat-taxxa fuq il-kumpanniji tkun imnaqqsa sostanzjalment, l-istess bħall-ammont tat-taxxa dovut. Lingwa tal-kawża: l-Ispanjol tikkonstata li d-Deċiżjoni tal-Kummissjoni, tal-4 ta' Lulju 2016, dwar l-għajnuna mill-Istat SA.29769 (2013/C) (ex 2013/NN), mogħtija minn Spanja favur ċerti klabbs tal-futbol, tikser l-Artikoli 107(1) u 108(3) TFUE, peress li l-possibbiltà ta' konsolidazzjoni tal-kontijiet, ikkawżata mill-awtorizzazzjoni mogħtija lil erba' klabbs sabiex jipparteċipaw f'diversi dixxiplini mil-Liġi 10/1990, kif ukoll l-applikazzjoni ta' rata ta' taxxa mnaqqsa tat-taxxa fuq il-kumpanniji, hija fiha nnifisha wkoll għajnuna mill-Istat inkompatibbli mas-suq intern, u l-Kummissjoni kellha tikkonstata dan. konsegwentement, tannulla l-miżura u tobbliga lir-Renju ta' Spanja sabiex jirkupra l-għajnuna inkompatibbli mas-suq intern mingħand il-benefiċjarji tagħha. Tikkundanna lill-konvenuta għall-ispejjeż. Il-motivi u l-argumenti prinċipali huwa dawk invokati fil-Kawża T-845/16, QG vs Il-Kummissjoni. Lingwa tal-kawża: l-Ingliż tikkundanna lill-Kummissjoni għall-ispejjeż sostnuti mir-rikorrenti għat-tressiq u t-twettiq tal-proċedura, inklużi l-ispejjeż ta' kwalunkwe parti intervenjenti. Insostenn tar-rikors tagħha, ir-rikorrenti tinvoka erba' motivi. L-ewwel motiv ibbażat fuq li l-Kummissjoni wettqet applikazzjoni żbaljata tat-tielet inċiż tal-Artikolu 4(1)(a) tar-Regolament (KE) Nru 1049/2001 billi ddeċidiet li l-aċċess għad-dokumenti mitluba jimmina b'mod serju r-relazzjonijiet internazzjonali. It-tieni motiv ibbażat fuq li l-Kummissjoni wettqet applikazzjoni żbaljata tat-tieni inċiż tal-Artikolu 4(2) tar-Regolament (KE) Nru 1049/2001 billi ddeċidiet li l-aċċess għad-dokumenti mitluba jimmina b'mod serju l-protezzjoni tal-proċeduri ġudizzjarji pendenti mibdija fil-Kawżi T-192/16, T-193/16 u T-257/16 u li l-aċċess għall-imsemmija dokumenti jimmina l-interess tal-Kummissjoni li tfittex parir legali u li tirċievi parir frank, oġġettiv u komplet. Taħt dan il-motiv qiegħed jiġi sostnut ukoll li l-Kummissjoni naqset milli tirrikonoxxi li l-aċċess għad-dokumenti mitluba huwa ta' interess pubbliku superjuri u li għal din ir-raġuni dawn għandhom jiġu żvelati. It-tielet motiv ibbażat fuq li l-Kummissjoni wettqet applikazzjoni żbaljata tal-ewwel u tat-tieni subparagrafu tal-Artikolu 4(3) tar-Regolament (KE) Nru 1049/2001 billi ddeċidiet li l-aċċess għad-dokumenti mitluba jimmina b'mod serju l-proċess ta' teħid ta' deċiżjoni u/jew billi naqset milli tirrikonoxxi l-eżistenza ta' interess pubbliku superjuri, b'mod partikolari peress li l-proċċess ta' teħid ta' deċiżjoni inkwistjoni ġie ffinalizzat. Ir-raba' motiv ibbażat, sussidjarjament, fuq li l-Kummissjoni wettqet applikazzjoni żbaljat tal-Artikolu 4(6) tar-Regolament (KE) Nru 1049/2001 billi ma tatx tal-inqas aċċess parzjali għad-dokumenti mitluba u żammithom mistura kompletament. Lingwa tal-kawża: l-Ingliż tordna lill-Kummissjoni tbati l-ispejjeż sostnuti mir-rikorrenti għall-iżvolġiment tal-proċeduri, inklużi l-ispejjeż ta' kwalunkwe intervenjent. Insostenn tar-rikors tagħha, ir-rikorrenti tinvoka erba' motivi. L-ewwel motiv ibbażat fuq il-fatt li l-Kummissjoni wettqet applikazzjoni żbaljata tat-tielet inċiż tal-Artikolu 4(1)(a) tar-Regolament (KE) Nru 1049/2001 billi ddeċidiet li aċċess għad-dokumenti mitluba kien jippreġudika serjament ir-relazzjonijiet internazzjonali. It-tieni motiv ibbażat fuq il-fatt li l-Kummissjoni għamlet applikazzjoni żbaljata tat-tieni inċiż tal-Artikolu 4(2) tar-Regolament (KE) Nru 1049/2001 billi ddeċidiet li aċċess għad-dokumenti mitluba kien jippreġudika serjament il-protezzjoni ta' proċedimenti ġudizzjarji pendenti mibdija fil-kawżi T-192/16, T-193/16 u T-257/16, u li aċċess għad-dokumenti msemmija kien ifixkel l-interess tal-Kummissjoni li tikseb parir legali u li tingħata parir sinċier, oġġettiv u eżawrjenti. Qed jiġi sostnut ukoll taħt dan il-motiv li l-Kummissjoni naqset milli tirrikonoxxi li aċċess għad-dokumenti mitluba huwa ta' interess pubbliku prevalenti u li għandhom għal din ir-raġuni jiġu żvelati. It-tielet motiv ibbażat fuq il-fatt li l-Kummissjoni wettqet applikazzjoni żbaljata tal-ewwel u tat-tieni subparagrafi tal-Artikolu 4(3) tar-Regolament (KE) Nru 1049/2001 billi ddeċidiet li aċċess għad-dokumenti mitluba kien jippreġudika serjament il-proċess deċiżjonali u/jew billi naqset milli tirrikonoxxi l-eżistenza ta' interess pubbliku prevalenti, b'mod partikolari, minħabba li l-proċess deċiżjonali inkwistjoni ġie tterminat. Ir-raba' motiv, ippreżentat sussidjarjament, ibbażat fuq il-fatt li l-Kummissjoni wettqet applikazzjoni żbaljata tal-Artikolu 4(6) tar-Regolament (KE) Nru 1049/2001 billi ma tatx aċċess, lanqas parzjali, għad-dokumenti mitluba li ċaħdet b'mod sħiħ. Lingwa tal-kawża: il-Ġermaniż tannulla d-deċiżjoni kkontestata; tikkundanna lill-EUIPO għall-ispejjeż. Ksur tal-ewwel ewwel sentenza tal-Artikolu 76(1) tar-Regolament Nru 207/2009; Ksur tal-Artikolu 7(1)(b) tar-Regolament Nru 207/2009; Ksur tal-Artikolu 7(1)(c) tar-Regolament Nru 207/2009. Lingwa tal-kawża: l-Ingliż tikkundanna lill-Kummissjoni tħallas l-ispejjeż, inklużi l-ispejjeż sostnuti mir-rikorrent. Insostenn tar-rikors tiegħu, ir-rikorrent jinvoka tliet motivi. L-ewwel motiv ibbażat fuq allegazzjoni li l-Kummissjoni kisret it-tielet inċiż tal-Artikolu 4(2) tar-Regolament Nru 1049/2001 dwar il-protezzjoni tal-iskop ta' investigazzjonijiet, u b'hekk wettqet ukoll żball manifest ta' fatt. It-tieni motiv ibbażat fuq allegazzjoni li l-Kummissjoni kisret l-ewwel subparagrafu tal-Artikolu 4(3) tar-Regolament Nru 1049/2001 dwar il-protezzjoni tal-proċess tat-teħid ta' deċiżjonijiet tal-Kummissjoni, u b'hekk tat ukoll motivazzjoni insuffiċjenti. It-tielet motiv ibbażat fuq allegazzjoni li l-Kummissjoni kisret l-ewwel inċiż tal-Artikolu 4(2) tar-Regolament Nru 1049/2001 dwar il-protezzjoni tal-interessi kummerċjali ta' persuna legali, u l-Artikolu 4(6) tar-Regolament Nru 1049/2001, dwar l-obbligu tal-istituzzjoni li tagħti aċċess parzjali meta partijiet biss ta' dokument huma koperti minn eċċezzjoni waħda jew iktar, u b'hekk tat ukoll motivazzjoni insuffiċjenti. tannulla d-deċiżjoni kkontestata; tordna lill-EUIPO u lill-parti l-oħra jbatu l-ispejjeż rispettivi tagħhom u dawk tar-rikorrenti. Ksur tal-Artikolu 65(6) tar-Regolament Nru 207/2009; Ksur tal-prinċipju ta' kjarezza u preċiżjoni tat-termini tat-trade mark. Lingwa tal-kawża: il-Pollakk tannulla d-deċiżjoni tal-Kummissjoni Ewropea C(2016) 5925 final, tal-15 ta' Settembru 2016, li tiċħad l-ilment fil-Każ COMP AT.40251 – Trasport bil-ferrovija, ġarr ta' merkanzija, u tibgħat il-każ lura lill-Kummissjoni għal eżami mill-ġdid; tikkkundanna lill-Kummissjoni għall-ispejjeż. Insostenn tar-rikors tagħha, ir-rikorrenti tinvoka żewġ motivi. L-ewwel motiv, ibbażat fuq ksur tal-Artikolu 13 tar-Regolament tal-Kunsill (KE) Nru 1/2003, tas-16 ta' Diċembru 2002, fuq l-implimentazzjoni tar-regoli tal-kompetizzjoni mniżżlin fl-Artikoli 81 u 82 tat-Trattat (ĠU Edizzjoni Speċjali bil-Malti, Kapitolu 8, Vol. 2, p. 205), minħabba interpretazzjoni jew applikazzjoni mhux eżatta. It-tieni motiv, ibbażat fuq ksur tal-Artikolu 105(1) TFUE. Lingwa tal-kawża: l-Ingliż tannulla d-deċiżjoni tal-awtorità bis-setgħa li tikkonkludi kuntratti ta' impjiegi (AHCC) tal-21 ta' April 2016 biex ma jiġġeddix l-kuntratt ta' impjieg tar-rikorrenti; tordna lill-konvenuta biex tikkumpensa d-dannu materjali u morali subit mir-rikorrenti minħabba n-nuqqas tal-konvenuta li tadotta regoli legali għall-evalwazzjoni, klassifikazzjoni mill-ġdid u tiġdid u ħsara relatata li tirriżulta mill-assenza ta' tali regoli legali, minn naħa, u d-dewmien fil-finalizzazzjoni tar-rapporti tal-persunal tar-rikorrenti u ħsara relatata li tirriżulta mill-assenza ta' tali rapporti ffinalizzati fil-ħin dovut, min-naħa l-oħra; tiddikjara l-Linji Gwida tal-konvenuta applikabbli għall-proċedura tal-evalwazzjoni u tal-klassifikazzjoni mill-ġdid u l-proċedura għal regoli dwar it-tiġdid huma illegali sa fejn dawn ir-regoli kienu adottati wara proċedura illegali minn awtur nieqes minn kompetenza xierqa; teżerċita l-ġurisdizzjoni sħiha tagħha biex tiżgura l-effettività tad-deċiżjoni tagħha; tordna lill-konvenuta biex tħallas interessi awtomatiċi bir-rata prinċipali tal-Bank Ċentrali Ewropew b'żieda ta' żewġ punti perċentwali fuq l-ammont eventwalment mogħti jew kull għotja oħra ta' pagament ta' interessi li l-Qorti Ġenerali jidhrilha ġusta u xierqa; u tikkundanna lill-konvenuta għall-ispejjeż kollha, anki fil-każ li l-appell ikun miċħud; Insostenn tar-rikors tagħha, ir-rikorrenti tinvoka erba' motivi. L-ewwel motiv ibbażat fuq id-dritt tad-difiża: ksur tad-dritt għas-smigħ, nuqqas tal-awtorita' tal-ħatra tal-FRA li torganizza smigħ effettiv, u ksur tal-Artikolu 41(2)(a) tal-Karta tad-Drittijiet Fundamentali; ksur tat-tieni komponent tad-dritt tad-difiża (dritt għal aċċess għall-fajl), ċaħda milli tagħti aċċess għall-fajl personali u għad-dokumenti użati għad-deċiżjoni negattiva tas-27.02.2012, ksur tal-Artikoli 25 u 26 tar-Regolamenti tal-Persunal, u ksur tal-Artikolu 41(2)(b) tal-Karta. It-tieni motiv ibbażat fuq ksur tar-rekwiżiti proċedurali essenzjali. It-tielet motiv ibbażat fuq abbuż ta' poteri u kunflitt ta' interess, ksur tal-interess tas-servizz, żball manifest ta' evalwazzjoni u applikazzjoni żbaljata tal-prinċipju ta' retroattività. Lingwa tal-kawża: l-Ingliż tannulla d-deċiżjoni tal-Kummissjoni Ewropea tat-30 ta' Awwissu 2016 dwar l-għajnuna mill-Istat S.A.38373 (2014/C) (ex 2014/NN) (ex 2014/CP) implementata mill-Irlanda għal Apple; alternativament, tannulla d-deċiżjoni parzjalment; u tikkundanna lill-Kummissjoni għall-ispejjeż tar-rikorrenti. Insostenn tar-rikors tagħhom, ir-rikorrenti jinvokaw erbatax-il motiv. L-ewwel motiv ibbażat fuq il-fatt li l-Kummissjoni żbaljat fl-interpretazzjoni tagħha tal-liġi Irlandiża. Ir-rikorrenti jikkunsidraw li bħala kumpanniji Irlandiżi mhux residenti, huma kienu biss responsabbli li jħallsu t-taxxa tal-korporazzjonijiet Irlandiża taħt l-Artikolu 25 tal-Att dwar il-Konsolidazzjoni tat-Taxxi 1997 fuq "profitti li jistgħu jiġu ntaxxati" attribwibbli lill-attivitajiet imwettqa mill-fergħat Irlandiżi tagħhom. L-Opinjonijiet jirriflettu b'mod xieraq il-"profitti li jistgħu jiġu ntaxxati" tal-fergħat u li għalhekk ma tawx vantaġġ. Il-Kummissjoni żbaljat ukoll meta kkonstatat li l-allokazzjoni ta' profitt taħt l-Artikolu 25 għandu jkun taħt il-"prinċipju ta' tul ta' driegħ" (il-"PTD"). It-tieni motiv ibbażat fuq il-fatt li l-PTD ma joperax bħala t-test għall-għajnuna mill-Istat f'evalwazzjonijiet tat-taxxa skont l-Artikolu 107 TFUE. Il-Kummissjoni kienet żbaljat meta kkonstatat li l-Artikolu 107(1) TFUE kien jeħtieġ li l-Irlanda tikkalkola l-profitti taxxabbli tar-rikorrenti skont l-Artikolu 25 skont il-PTD tal-Kummissjoni. It-tielet motiv ibbażat fuq il-fatt li l-Kummissjoni wettqet żbalji fundamentali relatati mal-attivitajiet tar-rikorrenti barra mill-Irlanda. Il-Kummissjoni wettqet żbalji fundamentali billi naqqset milli tirrikonoxxi li l-attivitajiet li jipproduċu l-profitt tar-rikorrenti, b'mod partikolari l-iżvilupp u l-kummerċjalizzazzjoni tal-proprjetà intelletwali ("PI tal-Apple"), kienu kkontrollati u mmaniġġjati fl-Istati Uniti. Il-profitti minn dawk l-attivitajiet kienu attribwibbli lill-Istati Uniti u mhux lill-Irlanda. Il-Kummissjoni kkunsidrat b'mod żbaljat biss il-minuti tal-laqgħat tal-bord u injorat kull evidenza oħra tal-attivitajiet. Ir-raba' motiv ibbażat fuq il-fatt li l-Kummissjoni wettqet żbalji fundamentali relatati mal-attivitajiet tar-rikorrenti ġewwa l-Irlanda. Il-Kummissjoni naqqset milli tirrikonoxxi li l-fergħat Irlandiżi wettqu biss funzjonijiet ta' rutina u ma kinux involuti fl-iżvilupp u l-kummerċjalizzazzjoni tal-PI tal-Apple li jipproduċi l-profitti. Il-ħames motiv ibbażat fuq il-fatt li l-preżunzjonijiet tal-Kummissjoni kienu jmorru kontra l-oneru tal-prova, il-linji gwida tal-OECD u l-evidenza tal-esperti unanima; il-konklużjoni hija awto kontradittorja. Il-Kummissjoni ppreżumiet li l-attivitajiet kruċjali li jagħmlu profitt tar-rikorrenti kienu attribwibbli lill-fergħat Irlandiżi mingħajr ma saret evalwazzjoni tal-evidenza, inkluż evidenza tal-esperti estensiva li turi li l-profitti ma kinux attribwibbli lill-attivitajiet fl-Irlanda. Is-sitt motiv ibbażat fuq il-fatt li r-rikorrenti kienu ttrattati bl-istess mod bħall-persuni taxxabbli iżda mhux residenti oħrajn fl-Irlanda u ma ngħatawx trattament selettiv. Il-Kummissjoni naqqset milli tipprova s-selettività; ittrattat b'mod żbaljat ir-rikorrenti daqslikieku kienu kumpanniji residenti fl-Irlanda u bħallikieku għandhom jiġu ntaxxati fuq il-profitti dinjija tagħhom. Is-seba' motiv ibbażat fuq il-fatt li l-linja primarja għandha tiġi annullata għal ksur ta' rekwiżit proċedurali essenzjali. Id-deċiżjoni ta' ftuħ ma artikolatx il-linja primarja ta' raġunament. Likieku għamlet hekk, Apple kienet tkun tista' tippreżenta evidenza li setgħet u kellha tbiddel ir-riżultat. It-tmien motiv ibbażat fuq il-fatt li kien hemm żbalji ta' fatt u ta' evalwazzjoni fl-applikazzjoni mill-Kummissjoni tat-TNMM għall-fergħat Irlandiżi taħt il-linja sussidjarja. Il-linja sussidjarja tal-Kummissjoni tiċħad b'mod żbaljat l-evidenza tal-esperti u tonqos milli tartikola x'kienet tkun analiżi ta' allokazzjoni ta' profitt korretta. Id-disa' motiv ibbażat fuq il-fatt li l-linja alternattiva hija vvizzjata minn ksur tar-rekwiżit proċedurali essenzjali u żball manifest ta' evalwazzjoni. Il-Kummissjoni kienet żbaljata li tqabbel l-opinjonijiet ma' opinjonijiet oħra maħruġa mid-Dipartiment tat-Taxxa Irlandiża billi ċ-ċirkustanzi fattwali kienu differenti. L-għaxar motiv ibbażat fuq il-fatt li l-linji sussidjarji u alternattivi ma jippermettux kalkolu ta' ammont li jista' jiġi rkuprat. Id-deċiżjoni ma tinkludix xi spjegazzjoni ta' kemm għandu jiġi rkuprat skont il-linji sussidjarji jew alternattivi, kontra r-regoli tal-għajnuna mill-Istat u l-prinċipju ta' ċertezza legali. Il-ħdax-il motiv ibbażat fuq il-fatt li l-Kummissjoni kisret il-prinċipji ta' ċertezza legali u ta' nuqqas ta' retroattività billi ordnat l-irkupru tal-għajnuna allegata. It-tnax-il motiv ibbażat fuq il-fatt ta' nuqqas ta' tmexxija ta' investigazzjoni diliġenti u imparzjali. It-tlettax-il motiv ibbażat fuq il-fatt ta' ksur tal-Artikolu 296 TFUE u tal-Artikolu 41(2)(ċ) tal-Karta tad-Drittijiet Fundamentali tal-Unjoni Ewropea. L-erbatax-il motiv ibbażat fuq il-fatt li d-deċiżjoni teċċedi l-kompetenza tal-Kummissjoni skont l-Artikolu 107(1) TFUE. Il-Kummissjoni kisret iċ-ċertezza legali billi ordnat irkupru skont interpretazzjoni imprevedibbli tal-liġi dwar l-għajnuna mill-Istat; naqqset milli teżamina l-evidenza rilevanti kollha li tmur kontra l-obbligu tagħha ta' diliġenza dovuta; naqqset milli tirraġuna d-deċiżjoni b'mod adegwat; u eċċediet il-kompetenza tagħha skont l-Artikolu 107 TFUE billi pprovat tiddisinna mill-ġdid is-sistema tat-taxxa tal-korporazzjonijiet Irlandiża. Lingwa tar-rikors: il-Ġermaniż tannulla d-deċiżjoni kkontestata; tikkundanna lill-konvenut għall-ispejjeż tal-proċedimenti, inklużi dawk tal-proċedimenti tal-appell. Ksur tal-Artikolu 8(1)(b) tar-Regolament Nru 207/2009; Lingwa tal-kawża: l-Ispanjol tilqa' l-motivi għal annullament invokati fir-rikors; tannulla d-Deċiżjoni tal-Kummissjoni C (2016) 4060 finali, tal-4 ta' Lulju 2016, dwar l-għajnuna mill-Istat mogħtija minn Spanja lil Elche Club de Fútbol SAD (u lil clubs tal-futbol oħra) [SA.36387 (2013/C) (ex 2013/NN) (ex 20 13/CP)], b'mod partikolari sa fejn din tikkonċerna lil Elche CF; tannulla l-Artikolu 1 tad-deċiżjoni kkontestata sa fejn din tikkonċerna l-miżura 3; tannulla l-Artikolu 2 tad-deċiżjoni kkontestata sa fejn dan jeżiġi l-irkupru tal-għajnuna mill-Istat marbuta mal-miżura 3 mingħand Elche CF; tikkundanna lill-Kummissjoni għall-ispejjeż. Insostenn tar-rikors tagħha, ir-rikorrenti tinvoka erba' motivi. L-ewwel motiv huwa bbażat fuq żball ta' evalwazzjoni u ta' motivazzjoni fl-identifikazzjoni tal-għajnuna u tal-benefiċċjarju, sa fejn il-Kummissjoni ikkunsidrat li, fis-sens tal-Artikolu 107 TFUE, Elche CF ibbenefikat minn garanziji mogħtija mill-Instituto Valenciano de Finanzas (IVF) lil Fundación Elche CF. It-tieni motiv huwa bbażat fuq ksur tal-Artikolu 107 TFUE u fuq nuqqas ta' motivazzjoni sa fejn il-Kummissjoni kklassifikat bħala għajnuna mill-Istat il-garanziji mogħija mill-IVF lil Fundación Elche CF. Il-Kummissjoni la wriet l-imputabbiltà tal-Istat u lanqas l-għoti ta' vantaġġ jew il-karattru selettiv ta' dan tal-aħħar, ma evalwatx id-distorsjoni tal-kompetizzjoni u ma mmotivatx sal-grad rikjest mil-liġi l-effett fuq il-kummerċ fiż-Żona Ekonomika Ewropea. It-tielet motiv huwa bbażat fuq ksur tal-Artikolu 107 TFUE fil-kwantifikazzjoni tal-għajnuna u tal-ammont li għandu jiġi rkuprat. Ir-raba' motiv, sussidjarjament, huwa bbażat fuq ksur tal-Artikolu 107 TFUE fl-evalwazzjoni tal-kompatibbiltà tal-għajnuna u l-applikazzjoni tal-linji gwida fil-qasam tas-salvataġġ u tar-ristrutturazzjoni. Lingwa tal-kawża: l-Ingliż fi kwalunkwe każ, tikkundanna lill-Kummissjoni għall-ispejjeż. Insostenn tar-rikors tagħha, ir-rikorrenti tinvoka motiv wieħed. Skont ir-rikorrenti, il-Kummissjoni Ewropea wettqet żball manifest ta' evalwazzjoni meta kkunsidrat lir-rikorrenti u lil Schwenk Zement KG – u mhux lil Duna-Dráva Cement Kft., li hija impriża konġunta b'funzjoni sħiħa li fiha r-rikorrenti u Schwenk Zement KG kull waħda żżomm interess ta' kontroll ta' 50 %, bħala "impriżi kkonċernati" u b'hekk ikkonkludiet li t-tranżazzjoni għandha "dimensjoni tal-Unjoni" fis-sens tal-Artikolu 1 tar-Regolament tal-Kunsill (KE) Nru 139/2004. Skont ir-rikorrenti, fir-realtà, il-Kummissjoni Ewropea ma għandhiex il-kompetenza sabiex tadotta d-deċiżjoni kkontestata u li tistħarreġ it-tranżazzjoni abbażi tar-Regolament tal-Kunsill (KE) Nru 139/2004 u għaldaqstant id-deċiżjoni kkontestata tikser l-Artikolu 1 tar-Regolament tal-Kunsill (KE) Nru 139/2004 u l-prinċipji fundamentali ta' ċertezza legali u ta' sussidjarjetà. It-tieni nett, ir-rikorrenti ssostni li l-paragrafu 147 tal-Avviż Ġurisdizzjonali Konsolidat ikun illegali li kieku jista' tassew jiġi applikat għall-kawża inkwistjoni minħabba ksur tal-Artikolu 1 tar-Regolament tal-Kunsill (KE) Nru 139/2004 u l-prinċipji fundamentali tad-dritt primarju ta' ċertezza legali u ta' sussidjarjetà. Lingwa tal-kawża: l-Ingliż tordna l-annullament tad-Deċiżjoni tal-Kummissjoni Ewropea SEC 10.20/06/15, tat-12 ta' Ottubru 2016, sa fejn tirrigwarda r-Regolament 45/2001, u tordna lill-konvenuta tħallas għaxart elef ewro (EUR 10 000) bħala kumpens ġust u ekwu għal danni morali li jirriżultaw mir-rifjut illegali ta' aċċess għad-data personali tiegħu; tordna lill-konvenuta tipproduċi dokument relatat mar-reklutaġġ tar-rikorrent, skont l-Artikolu 91(c) tar-Regoli tal-Proċedura tal-Qorti Ġenerali jew inkella, sussidjarjament, tikkomunika dan id-dokument lill-Qorti tal-Ġustizzja skont l-Artikolu 104 tar-Regoli tal-Proċedura u tordna lill-konvenuta tħallas lir-rikorrent tletin elf ewro (EUR 30 000) bħala kumpens għal danni morali li jirriżultaw mill-ipproċessar illegali u mhux etiku tad-data personali tiegħu matul l-investigazzjoni; tikkundanna lill-konvenuta għall-ispejjeż tagħha kif ukoll għall-ispejjeż tar-rikorrent sostnuti f'din il-proċedura. Insostenn tar-rikors tiegħu għal annullament, ir-rikorrent jallega li d-deċiżjoni kkontestata hija vvizzjata b'nuqqas sħiħ ta' motivazzjoni fir-rigward ta' data li għaliha ma ġiet invokata l-ebda eċċezzjoni li tiġġustifika r-rifjut li r-rikorrent jingħata aċċess għal din id-data personali. Ir-rikorrent iżid ukoll li ċ-ċaħda fid-deċiżjoni kkontestata tat-talba speċifika tiegħu li jikseb aċċess f'forma b'partijiet imneħħija/moħbija, li tressqet għall-ewwel darba mar-rikors tiegħu tal-21 ta' Settembru 2016, għandha titqies bħala illegali, sa fejn hija ma pprovdiet l-ebda motivazzjoni biex tispjega għalfejn l-iżvelar tad-data personali tar-rikorrent f'forma b'partijiet imneħħija ma kienx possibbli f'dan il-każ, b'mod partikolari wara l-għeluq tal-investigazzjoni. Insostenn tar-rikors tiegħu għad-danni, ir-rikorrent jallega li sofra danni morali kkawżati mir-rifjut illegali tad-Direttorat Ġenerali tar-Riżorsi Umani u Sigurtà li jagħtih aċċess għad-data personali tiegħu, li sostna dannu sinjifikattiv għall-avvanz professjonali tiegħu minħabba l-ipproċessar illegali tad-data personali tiegħu mill-imsemmi Direttorat u, b'mod iktar partikolari, mill-iżvelar illegali ta' informazzjoni li tirrigwarda l-investigazzjoni bl-intenzjoni li jiġi ppreġudikat l-iżvilupp tal-karriera tiegħu, liema dannu ma jistax jiġi rimedjat biss bl-annullament tad-deċiżjoni kkontestata. F'dan il-kuntest, ir-rikorrent jitlob li l-Qorti tal-Ġustizzja tieħu inkunsiderazzjoni żewġ dokumenti sabiex teżamina t-talba tar-rikorrent għal kumpens tad-dannu morali sostnut minħabba l-aġir tal-amministrazzjoni u tordna l-kumpens għad-danni morali. tannulla d-deċiżjoni kkontestata; tikkundanna lill-EUIPO u lill-intervenjenti għall-ispejjeż tagħhom stess u dawk sostnuti minn Chefaro Ireland. Ksur tal-Artikolu 8(1)(b) tar-Regolament Nru 207/2009. tirrevoka d-deċiżjoni kkontestata u tiċħad it-trade mark tal-Unjoni Ewropea Nru 013031455 NRIM LIFE SCIENCES għall-prodotti kollha fil-Klassi 5; tikkundanna lill-EUIPO għall-ispejjeż u, fil-każ li Anil K. Sharma tiddeċiedi li tintervjeni f'dawn il-proċedimenti, tikkundanna lil Anil K. Sharma għall-ispejjeż. Ksur tal-Artikolu 8(1)(b) tar-Regolament Nru 207/2009. Lingwa tar-rikors: il-Ġermaniż tannulla d-deċiżjoni kkontestata u tiddikjara li t-trade mark tal-Unjoni Ewropea Nru 7 070 519 hija rrevokata fir-rigward tal-prodotti segwenti: Klassi 21 — Kontenituri għal użu domestiku u għal użu fil-kċina; prodotti tal-ħġieġ, porċellana, b'mod partikolari għal fuq il-mejda; Tazzi tal-ħġieġ; Klassi 25 — Ħwejjeġ, b'mod partikolari fradal, qomos, flokkijiet powlo u t-shirts; Xedd ir-ras; tikkundanna lill-EUIPO għall-ispejjeż. Ksur tal-Artikolu 51(1)(a) tar-Regolament Nru 207/2009. Lingwa tar-rikors: il-Ġermaniż tannulla jew temenda d-deċiżjoni kkontestata sa fejn din ċaħdet l-appell tar-rikorrent u ddikjarat ir-revoka tat-trade mark tar-rikorrenti għall-klassijiet 7, 11, 20, ta' partijiet mill-klassijiet 21 u 25, tal-klassi 28, ta' partijiet mill-klassi 30, u tal-klassijiet 34 u 38 kif ukoll sa fejn din ikkonfermat id-deċiżjoni tad-Diviżjoni tal-Kanċellazzjoni tas-17 ta' Novembru 2015 f'dak ir-rigward (madankollu, il-parti mid-deċiżjoni kkontestata li tilqa' l-appell tar-rikorrent tibqa' mhux ikkontestata mir-rikorrenti); tikkundanna lill-EUIPO għall-ispejjeż. Ksur tal-Artikolu 51(1) tar-Regolament Nru 207/2009; Ksur tal-Artikolu 15(1)(a) tar-Regolament Nru 207/2009; Ksur tar-Regola 40(5) tar-Regolament Nru 2868/95, moqri flimkien mar-Regola 22(3) u (4) tiegħu. tannulla d-deċiżjoni kkontestata; tiddikjara l-validità tat-trade mark tal-Unjoni Ewropea Nru 5 510 921"LA MAFIA SE SIENTA A LA MASA"; tikkundanna lill-EUIPO għall-ispejjeż. Ksur tal-Artikolu 52(1)(a) tar-Regolament Nru 207/2009; Ksur tal-Artikolu 7(1)(f) tar-Regolament Nru 207/2009. Lingwa tal-kawża: l-Ingliż tindennizza, abbażi tat-tieni paragrafu tal-Artikolu 340 TFUE abbażi tar-responsabbiltà mhux kuntrattwali tal-Unjoni Ewropea, ir-rikorrent jiġi kkumpensat għad-danni subiti minħabba l-atti illegali tal-Kunsill; u tikkundanna l-Kunsill sabiex ibati l-ispejjeż tal-proċedura. Insostenn tar-rikors tagħha, ir-rikorrent jinvoka tliet motivi. L-ewwel motiv huwa bbażat fuq il-fatt li l-Kunsill wettaq żbalji manifesti ta' evalwazzjoni meta kkunsidra li l-kriterju li jippermetti li r-rikorrent jiġi inkluż fil-lista tal-Artikolu 28 tad-Deċiżjoni 2013/255/PESK u tal-Artikolu 15 tar-Regolament Nru 36/2012 kien sodisfatt. It-tieni motiv huwa bbażat fuq il-fatt li l-Kunsill kiser, mingħajr ġustifikazzjoni jew proporzjonalità, id-drittijiet fundamentali tar-rikorrent, inkluż id-dritt tiegħu għall-protezzjoni tal-proprjetà, tar-reputazzjoni tiegħu u tal-impriża tiegħu. L-impatt tal-atti kkontestati fuq ir-rikorrent huwa estensiv ħafna, f'dak li jirrigwarda l-beni tiegħu, ir-reputazzjoni tiegħu fuq il-livell dinji. Il-Kunisll ma ppruvax li l-iffriżar tal-beni u tar-riżorsi ekonomiċi tar-rikorrent huwa marbut ma', jew iġġustifikat minn għan leġittimu, u inqas u inqas li huwa proporzjonat għal tali għan. It-tielet motiv huwa bbażat fuq il-fatt li jekk, kuntrarjament għall-argument prinċipali tar-rikorrent, il-kriterju ta' inklużjoni għandu jiġi interpretat bħala li jinkludi kwalunkwe imprenditur prinċipali fis-Sirja, indipendentement mill-kwistjoni ta' jekk dan l-imprenditur huwa b'xi mod assoċjat jew marbut mar-reġim Sirjan, u indipendentement mill-kwistjoni ta' jekk il-persuna kkonċernata tibbenefikax mir-reġim Sirjan jew tappoġġahx, ir-rikorrent jitlob dikjarazzjoni li l-Artikolu 28(2)(a) tad-Deċiżjoni 2013/255/PESK u l-Artikolu 15(1)(a) tar-Regolament Nru 36/2012 huma inapplikabbli sakemm japplikaw għar-rikorrent abbażi tal-fatt li l-kriterju ta' inklużjoni huwa sproporzjonat meta mqabbel mal-għanijiet leġittimi ta' dawn id-dispożizzjonijiet. Lingwa tal-kawża: il-Ġermaniż Il-President tal-Ħames Awla ordna t-tħassir tal-kawża. Lingwa tal-kawża: l-Ingliż Il-President tat-Tielet Awla ordna t-tħassir tal-kawża.